English: - (1) Subject to such rules as may be prescribed, the State Government may, in respect of educational institutions, by order specify,(a) the curricula, syllabi and text books for any course of instruction; (b) the duration of such course; (c) the medium of instruction; year; (d) the scheme of examinations and evaluation; (e) the number of working days and working hours in an academic (f) the rates at which tuition and other fees, building fund or other amount, by whatever name called, may be charged from students or on behalf of students; (g) the staff pattern (teaching and non-teaching) and the educational and other qualifications for different posts; (h) the facilities to be provided, such as buildings, sanitary arrangments, playground, furniture, equipment, library, teaching aid, laboratory and workshops; (i) such other matters as are considered necessary.
Kannada: - (1) ರಾಜ್ಯ ಸರ್ಕಾರವು, ನಿಯಮಿಸಬಹುದಾದಂಥ ನಿಯಮಗಳಿಗೊಳಪಟ್ಟು, ಶಿಕ್ಷಣ ಸಂಸ್ಥೆಗಳ ಸಂಬಂಧದಲ್ಲಿ ಆದೇಶದ ಕೆಳಕಂಡವುಗಳನ್ನು ನಿರ್ದಿಷ್ಟಪಡಿಸಬಹುದು: (ಎ) ಯಾವುದೇ ಬೋಧನ ಕ್ರಮಕ್ಕಾಗಿ ಪಾಠ ಕ್ರಮ, ಪಠ್ಯವಸ್ತು ಹಾಗೂ ಪಠ್ಯ ಪುಸ್ತಕಗಳು; (ಬಿ) ಅಂಥ ಬೋಧನ ಕ್ರಮದ ಅವಧಿ; (ಸಿ) ಶಿಕ್ಷಣ ಮಾಧ್ಯಮ; (ಡಿ) ಪರೀಕ್ಷಾ ಹಾಗೂ ಮೌಲ್ಯ ಮಾಪನದ ಪದ್ಧತಿ; (ಇ) ಶೈಕ್ಷಣಿಕ ವರ್ಷದಲ್ಲಿನ ಕೆಲಸದ ದಿನಗಳ ಮತ್ತು ಕೆಲಸದ ಘಂಟೆಗಳ ಸಂಖ್ಯೆ; (ಎಫ್) ಪಾಠದ ಮತ್ತು ಇತರ ಫೀಜುಗಳು, ಕಟ್ಟಡ ನಿಧಿ ಅಥವಾ ಯಾವುದೇ ಹೆಸರಿಂದಲಾದರೂ ಕರೆಯುವ ಇತರ ಮೊಬಲಗು-ಅವನ್ನು ವಿದ್ಯಾರ್ಥಿಗಳಿಂದ ಅಥವಾ ವಿದ್ಯಾರ್ಥಿಗಳ ಪರವಾಗಿ ಯಾವ ದರಗಳಲ್ಲಿ ವಸೂಲು ಮಾಡಬಹುದು; (ಜಿ) (ಬೋಧಕ ಮತ್ತು ಬೋಧಕೇತರ) ಸಿಬ್ಬಂದಿ ವರ್ಗದ ವ್ಯವಸ್ಥೆ ಮತ್ತು ವಿವಿಧ ಹುದ್ದೆಗಳಿಗೆ ಇರತಕ್ಕ ಶೈಕ್ಷಣಿಕ ಹಾಗೂ ಇತರ ಅರ್ಹತೆಗಳು; (ಎಚ್) ಕಟ್ಟಡಗಳು, ನೈರ್ಮಲ್ಯ ವ್ಯವಸ್ಥೆಗಳು, ಆಟದ ಮೈದಾನ, ಪೀಠೋಪಕರಣ, ಸಾಧನ ಸಾಮಗ್ರಿ, ಗ್ರಂಥಾಲಯ, ಬೋಧನಾ ಸಹಾಯಕ ಸಾಮಗ್ರಿ, ಪ್ರಯೋಗ ಶಾಲೆ ಹಾಗೂ ಕಾರ್ಯಾಗಾರ ಮುಂತಾಗಿ ಒದಗಿಸಬೇಕಾದ ಸೌಕರ್ಯಗಳು; (ಐ) ಅವಶ್ಯವೆಂದು ಪರಿಗಣಿಸುವಂಥ ಇತರ ವಿಷಯಗಳು; (2) (1)ನೇ ಉಪಪ್ರಕರಣದ ಮೇರೆಗೆ ಗೊತ್ತುಪಡಿಸಲಾದ ಪಾಠಕ್ರಮಗಳಲ್ಲಿ ಈ ಕೆಳಕಂಡ ವಿಷಯಗಳಿಗೆ ಸಂಬಂಧಪಟ್ಟ ಯೋಜನೆಗಳೂ ಸಹ ಒಳಗೊಳ್ಳಬಹುದು; (ಎ) ನೀತಿ ಪಾಠ ಹಾಗೂ ಸದಾಚಾರ ಶಿಕ್ಷಣ; (ಬಿ) ಜನಸಂಖ್ಯಾ ಶಿಕ್ಷಣ, ದೈಹಿಕ ಶಿಕ್ಷಣ, ಆರೋಗ್ಯ ಶಿಕ್ಷಣ ಹಾಗೂ ಕ್ರೀಡೆಗಳು; (ಸಿ) ಸಾಮಾಜಿಕವಾಗಿ ಉಪಯುಕ್ತವಾದ ಲಾಭದಾಯಕ ಕೆಲಸ, ಪ್ರತ್ಯಕ್ಷ ಅನುಭವ ಹಾಗೂ ಸಮಾಜ ಸೇವೆ; (ಡಿ) ನವೀನಾತ್ಮಕ, ರಚನಾತ್ಮಕ ಹಾಗೂ ಸಂಶೋಧನಾ ಚಟುವಟಿಕೆಗಳು; (ಇ) ರಾಷ್ಟ್ರೀಯ ಐಕ್ಯತೆಯ ಸಂವರ್ಧನೆ; (ಎಫ್) ನಾಗರೀಕ ಪ್ರಜ್ಞೆಯನ್ನು ಹೆಚ್ಚಿಸುವುದು; ಮತ್ತು (ಜಿ) ಸಂವಿಧಾನದಲ್ಲಿ ಹೇಳಲಾಗಿರುವ ಈ ಮುಂದಿನ ನಾಗರೀಕ ಕರ್ತವ್ಯ ಪ್ರಜ್ಞೆಯನ್ನು ಬೋಧಿಸುವುದು, ಎಂದರೆ:23 (i) ಸಂವಿಧಾನವನ್ನು ಅನುಸರಿಸುವುದು ಹಾಗೂ ಅದರ ಆದರ್ಶಗಳನ್ನು ಮತ್ತು ಸಂಸ್ಥೆಗಳನ್ನು, ರಾಷ್ಟ್ರಧ್ವಜ ಹಾಗೂ ರಾಷ್ಟ್ರ ಗೀತೆಯನ್ನು ಗೌರವಿಸುವುದು; (ii) ನಮ್ಮ ರಾಷ್ಟ್ರೀಯ ಸ್ವಾತಂತ್ರ ಸಂಗ್ರಾಮಕ್ಕೆ ಸ್ಫೂರ್ತಿದಾಯಕವಾಗಿದ್ದ ಉದಾತ್ತ ಆದರ್ಶಗಳನ್ನು ಗೌರವಿಸುವುದು ಮತ್ತು ಅನುಸರಿಸುವುದು; ಬಿ (iii) ಭಾರತದ ಸಾರ್ವಭೌಮತ್ವವನ್ನು, ಐಕ್ಯತೆಯನ್ನು ಮತ್ತು ಅಖಂಡತೆಯನ್ನು ಎತ್ತಿ ಹಿಡಿಯುವುದು ಹಾಗೂ ಸಂರಕ್ಷಿಸುವುದು; (iv) ದೇಶವನ್ನು ರಕ್ಷಿಸುವುದು ಮತ್ತು ರಾಷ್ಟ್ರಕ್ಕೆ ಸೇವೆ ಸಲ್ಲಿಸಲು ಕರೆ ಬಂದಾಗ ಹಾಗೆ ಮಾಡುವುದು; (v) ಧಾರ್ಮಿಕ, ಭಾಷಾ ಮತ್ತು ಪ್ರಾದೇಶಿಕ ಅಥವಾ ಜಾತಿ ಪಂಗಡಗಳ ಭಿನ್ನತೆಗಳಿಂದ ಅತೀತವಾಗಿ, ಭಾರತದ ಎಲ್ಲಾ ಜನತೆಯಲ್ಲಿ ಸಾಮರಸ್ಯವನ್ನು ಮತ್ತು ಸಮಾಜ ಭ್ರಾತೃತ್ವದ ಭಾವನೆಯನ್ನು ಬೆಳೆಸುವುದು ಮತ್ತು ಸ್ತ್ರೀಯರ ಗೌರವಕ್ಕೆ ಕುಂದುಂಟು ಮಾಡುವ ಆಚರಣೆಗಳನ್ನು ಬಿಟ್ಟುಬಿಡುವುದು; (vi) ನಮ್ಮ ಸಮ್ಮಿಶ್ರ ಸಂಸ್ಕೃತಿಯ ಭವ್ಯ ಪರಂಪರೆಯನ್ನು ಗೌರವಿಸುವುದು ಹಾಗೂ ಕಾಪಾಡುವುದು; (vii) ಅರಣ್ಯಗಳು, ಸರೋವರಗಳು, ನದಿಗಳು ಮತ್ತು ವನ್ಯ ಜೀವಿಗಳೂ ಸೇರಿದಂತೆ ನೈಸರ್ಗಿಕ ಪರಿಸರವನ್ನು ಸಂರಕ್ಷಿಸುವುದು ಹಾಗೂ ಅಭಿವೃದ್ಧಿಗೊಳಿಸುವುದು ಮತ್ತು ಪ್ರಾಣಿಗಳಿಗೆ ಅನುಕಂಪ ತೋರಿಸುವುದು; (viii) ವೈಜ್ಞಾನಿಕ ಮನೋಭಾವನೆ, ಮಾವವೀಯತೆ, ಜೆಜ್ಞಾಸೆಯ ಮತ್ತು ಸುಧಾರಣೆಯ ಪ್ರವೃತ್ತಿ - ಇವುಗಳನ್ನು ಅಭಿವೃದ್ಧಿಗೊಳಿಸುವುದು; (ix) ಸಾರ್ವಜನಿಕ ಸ್ವತ್ತನ್ನು ರಕ್ಷಿಸುವುದು ಮತ್ತು ಹಿಂಸೆಯನ್ನು ತ್ಯಜಿಸುವುದು; (X) ರಾಷ್ಟ್ರವು ನಿರಂತರವಾಗಿ ಸಾಧನೆಯ ಮತ್ತು ಸಿದ್ಧಿಯ ಉನ್ನತ ಮಟ್ಟಗಳನ್ನು ತಲುಪಲು ವೈಯುಕ್ತಿಕ ಹಾಗೂ ಸಾಮೂಹಿಕ ಚಟುವಟಿಕೆಯ ಎಲ್ಲ ಕಾರ್ಯ ಕ್ಷೇತ್ರಗಳಲ್ಲಿ ಉನ್ನತಿಗಾಗಿ ಶ್ರಮಿಸುವುದು.